62023CJ0211_INF
Domstolens dom (Tiende Afdeling) af 8. maj 2025Kommissionen mod Portugal (Direktivet om ophavsret på det digitale indre marked)
(Sag C-211/23)
»Traktatbrud – artikel 258 TEUF – det digitale indre marked – ophavsret og beslægtede rettigheder – direktiv (EU) 2019/790 – ingen gennemførelse og meddelelse af gennemførelsesforanstaltninger – artikel 260, stk. 3, TEUF – økonomiske sanktioner – påstand om betaling af et fast beløb og en tvangsbøde – delvis hævelse af sagen«
1.
Traktatbrudssøgsmål – dom, hvorved Domstolen fastslår traktatbruddet – manglende opfyldelse af forpligtelsen til at meddele gennemførelsesforanstaltninger til et direktiv – økonomiske sanktioner – fast beløb – formål
(Art. 260, stk. 3, TEUF; Europa-Parlamentets og Rådets direktiv 2019/790)
(jf. præmis 57-60, 62 og 63)
2.
Traktatbrudssøgsmål – dom, hvorved Domstolen fastslår traktatbruddet – manglende opfyldelse af forpligtelsen til at meddele gennemførelsesforanstaltninger til et direktiv – økonomiske sanktioner – fast beløb – fastsættelse af beløbet – kriterier
(Art. 260, stk. 3, TEUF; Europa-Parlamentets og Rådets direktiv 2019/790)
(jf. præmis 73-76 og 87)
Konklusion
1)
Den Portugisiske Republik har tilsidesat sine forpligtelser i henhold til artikel 29 i Europa-Parlamentets og Rådets direktiv (EU) 2019/790 af 17. april 2019 om ophavsret og beslægtede rettigheder på det digitale indre marked og om ændring af direktiv 96/9/EF og 2001/29/EF, idet denne medlemsstat ikke ved udløbet af den frist, der var fastsat i Europa-Kommissionens begrundede udtalelse af 19. maj 2022, havde vedtaget de love og administrative bestemmelser, der var nødvendige for at efterkomme dette direktiv, og dermed heller ikke havde meddelt Kommissionen disse love og administrative bestemmelser.
2)
Den Portugisiske Republik betaler et fast beløb på 2500000 EUR til Kommissionen.
3)
Den Portugisiske Republik bærer sine egne omkostninger og betaler Kommissionens omkostninger.